./data/phi0474/phi024/phi0474.phi024.perseus-lat2.xml
M. Tullius Cicero
nam quoad aetas M Marci Caeli dare potuit isti suspicioni locum, fuit primum ipsius pudore, deinde etiam patris diligentia disciplinaque munita  qui ut huic togam virilem dedit — nihil dicam hoc loco de me; tantum sit quantum vos existimatis; hoc dicam, hunc a patre continuo ad me esse deductum — nemo hunc M Marcum Caelium in illo aetatis flore vidit nisi aut cum patre aut mecum aut in M Marci Crassi castissima domo cum artibus honestissimis erudiretur